als_Latn dik_Latn sag_Latn
Një kontratë e prishur për të cilën qeveria kërkon konsulencën e znj.Blair dhe disa pikëpyetje mbi naftën
Firma ligjore e zonjës Blair, Omnia Strategy, është ngarkuar të veprojë për llogari të Shqipërisë në një mosmarrëveshje arbitrazhi.
Mosmarrëveshja ligjore pason një vendim të marrë nga qeveria e re socialiste për t’i hequr kontratën prej 250 milionë paund një kompanie që ishte kontraktuar nga qeveria e meparshme për të vendosur disa skanera specialë në kufijtë ndërkombëtarë të vendit.
Rapiscan Systems fitoi një kontratë 15 vjeçare në prill 2013 në muajt e fundit të qeverisë Berisha. Por kjo kontratë u anulua nga Shqipëria pas zgjedhjes së Edi Ramës si kryeministër në shtator 2013.
Rapiscan ka hedhur Qeverinë në gjyq në gusht 2014, duke kërkuar nga Shqipëria 250 milionë paund.
Kjo nuk është hera e parë që qeveria Rama kërkon ndihmën e studios ligjore Omnia.
Në shkurtin e 2014-s qeveria dha shenja për një ndërhyrje strategjike në sektorin e hidrokarbureve në Shqipëri. Në epiqendër të vëmendjes ishte kompania “Bankers Petroleum”.
Ajo është kompania që ka me koncesion fushën naftëmbajtëse të Patoz- Marinzës (më e madhja dhe më e rëndësishmja), guri i çmuar i pasurisë nëntokësore shqiptare.
Kompania “Bankers” në disa raste të përsëritura ka qenë në epiqendër të pozicionit të saj të favorizuar, sidomos për shkak të kontratës, por edhe për tërmetet e shpeshta që nisën të vizitonin zonën ku kjo kompani operon.
Për të gjithë këtë problematikë të shfaqur nga ky koncesionar ekskluziv, qeveria shqiptare rreth muajit shkurt 2014, nisi të shohë hapësirat e saj për anulimin e koncesionit dhe zgjidhjen e kontratës.
Ajo hodhi hapin e parë, nisi të kërkonte një organ të specializuar ndërkombëtar në gjendje të vlerësonte avantazhet/disavantazhet e palës shtetërore, në rast se qeveria vendos të kërkojë zgjidhjen e kontratës me “Bankers” në Gjykatën e Arbitrazhit Ndërkombëtar
Për të pajtuar konsulentin e specializuar që do orientonte qeverinë nëse duhej të kalonte ose jo në arbitrazh, u zhvillua një tender në Tiranë.
Këtë tender rezulton se e ka fituar një kompani angleze e quajtur: “Omnia Strategy LLP”.
Nga një kërkim i thjeshtë në internet, rezulton se Presidente dhe drejtuese e kompanisë angleze “Omnia” është znj.Blair / DITA.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn